OzLabs/hebrew-wiki-articles huggingface dataset:
קרון אסטוני

קְרוֹן אסטוני (באסטונית: Eesti kroon) היה ההילך החוקי של אסטוניה. על פי תקן ISO 4217 סימונו הוא EEK. הקרון האסטוני היה בשימוש בשנים 1928–1940, לאחר כיבוש אסטוניה על ידי ברית המועצות שונה המטבע לרובל. לאחר חידוש העצמאות, ביוני 1992 חזר גם השימוש במטבע, וזה שימש את המדינה עד להצטרפותה לגוש האירו ב-1 בינואר 2011. במשך תקופת מעבר בת כשבועיים, עד ה-14 בינואר 2011, נעשה שימוש במטבע בנוסף לאירו, ולאחר מכן חדל להוות הילך חוקי במדינה. שער המטבע הרשמי נקבע על אירו אחד ל-15.6466 קרונות אסטוניות.

== שטרות ==
*1 קרון אסטוני
*2 קרוני אסטוניים
*5 קרוני אסטוניים
*10 קרוני אסטוניים
*25 קרוני אסטוניים
*50 קרוני אסטוניים
*100 קרוני אסטוניים
*500 קרוני אסטוניים

== מטבעות ==
*5 סנטי אסטוניים
*10 סנטי אסטוניים
*20 סנטי אסטוניים
*50 סנטי אסטוניים
*1 קרון אסטוני
*5 קרוני אסטוניים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מטבעות אירופה

קטגוריה:אסטוניה: כלכלה
אסטוני
קטגוריה:מטבעות שיצאו משימוש
קטגוריה:מטבעות שהוחלפו באירו
מד טי.וי

מד טי.וי (באנגלית: Mad TV) הייתה תוכנית מערכונים קומית זוכה בשישה פרסי אמי ששודרה במוצאי שבת ברשת פוקס האמריקאית בין השנים 1995–2009.

התוכנית מבוססת על עיתון הסאטירה מד מגזין ומכילה מערכונים ופרודיות בסגנון התוכנית "סאטרדיי נייט לייב". כמו כן, התוכנית מכילה קטעי מעבר המבוססים על קטעי קומיקס מתוך MAD Magazine - כגון - Spy vs. Spy, והפינה של דון מרטין.

בניגוד לתוכניות כגון סטרדיי נייט לייב, המחקות אנשים לרוב בצורת ראיונות פיקטיביים עימם, החיקויים ב-MADtv מופיעים לרוב בתור פארודיות כגון חיקויי שחקנים בפארודיות על תוכניותיהם וסרטיהם, חיקויי זמרים באמצעות פארודיות על שיריהם וכדומה.

עם השנים עברו בצוות התוכנית שחקנים כגון ניקול סאליבן, פאבלו פרנסיסקו, מייקל מקדונלד, ויל סאסו, מו קולינס ואלכס בורסטיין, שחלקם הצליחו רבות לאחר עזיבת התוכנית ובעקבות החשיפה בתוכנית השתתפו בתוכניות מצליחות אחרות.

בישראל, שודרה בערוץ ביפ.

==משתתפים==
* קריסטה פלנגאן - בין החיקויים שעשתה: היידי קלום, מיילי סיירוס, היידן פנטייר, אלן פומפאו, סקרלט ג'והנסון, רייצ'ל מקאדמס, לינדזי לוהן, אליוט פייג', ונסה אן הדג'נס, מילה קוניס, אמריקה פררה, קייט מוס.
* קיגן-מייקל קיי - בין החיקויים שעשה: ברק אובמה, קובי בראיינט, סנופ דוג, אדי מרפי, אווה לונגוריה, יוסיין בולט, ליונל ריצ'י, ביל קוסבי, כריס בראון, קית' ריצ'רדס, צ'ארלס בארקלי, לודאקריס, אל רוקר.
* בובי לי - בין החיקויים שעשה: קים ז'ונג איל, יאו מינג, לוסי ליו, ג'קי צ'אן, ג'ון מקיין.
* מייקל מקדונלד - השחקן הוותיק ביותר בצוות, המופיע כבר 10 עונות בתוכנית. בין החיקויים שעשה: אל גור, סיימון קאוול, אדם סנדלר, מל גיבסון, כריס מרטין, אוזי אוסבורן, ג'ון קרי, מייקל ריצ'רדס, ג'ף פרובסט, לארי דייוויד, רובין גיב, ד"ר פיל, אדי וודר, שרה ג'סיקה פרקר, סדאם חוסיין, צ'ארלי שין.
* ארדן מירין - בין החיקויים שעשתה: ג'ניפר לאב יואיט, טארה ריד, קתרין הייגל, קייטי פרי, סינדי מקיין, ג'יימי לין ספירס, אבריל לאבין, פמלה אנדרסון, גולדי הון, ריס וית'רספון, הלן מירן, ניקול קידמן, פורשיה דה רוסי, אליסה מילאנו, הילרי דאף, טארה ריד, לילי אלן.
* ניקול פארקר - בין החיקויים שעשתה: בריטני ספירס, קייטי הולמס, ג'סיקה סימפסון, קים קרדשיאן, גוון סטפאני, קלי קלארקסון, הילרי קלינטון, נורה ג'ונס, פאולה עבדול, פרגי, אשלי טיסדייל, טרי האצ'ר, לורן קונרד, אלן דג'נרס, סלין דיון, רנה זלווגר, אשלי סימפסון, פריס הילטון, איימי אדמס, איימי ויינהאוס, נלי פורטדו, ניקול ריצ'י.
* אריקה אש - בין החיקויים שעשתה: נעמי קמפבל, מישל אובמה, ליסה לסלי, וופי גולדברג.
* ג'ורדן פיל - בין החיקויים שעשה: מורגן פרימן, פורסט ויטאקר, ג'יימס בראון, קט סטיבנס, או. ג'יי. סימפסון, דוויין וייד, קניה וסט, טייגר וודס, 50 סנט, ויל.איי.אם, טופאק שאקור, רנדי ג'קסון, מייקל ג'קסון, סיל, פי דידי, ג'ורג' פורמן, ג'יימי פוקס, ג'יי זי.
* ג'וני סאנצ'ז - בין החיקויים שעשה: לארי קינג, קרלוס מנסיה, אל פצ'ינו, אנטוניו בנדרס.

===משתתפים אורחים===
* דהלי הול - מחקה בין היתר את אופרה וינפרי ומייסי גריי.
* דן אוסטר - מחקה בין היתר את מתיו מקונוהיי וקיפר סאת'רלנד.

==קישורים חיצוניים==

* 

קטגוריה:זוכי אמי בפריים טיים: איפור
קטגוריה:זוכי אמי בפריים טיים: תוכניות: מוזיקה ומילים מקוריות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:תוכניות טלוויזיה סאטיריות
יצחק רייס

יצחק רייס (בגרמנית: Isaac Leopold Rice; 22 בפברואר 1850 - 2 בנובמבר 1915) היה יהודי, ממציא ויזם אמריקאי ופטרון שחמט.

== קורות חיים ==
רייס נולד בריינלנד-פפאלץ, גרמניה, כאשר בגיל 6 אימו היגרה לארצות הברית ולקחה אותו עמה. 

בין השנים 1866 - 1869 למד ספרות ומוזיקה בפריז. בהיותו שם, שימש ככתב שטח עבור עיתון בפילדלפיה. בשובו לארצות הברית התיישב בניו יורק, שם קנה לו שם כמורה למוזיקה.

סיים את בית הספר למשפטים באוניברסיטת קולומביה בשנת 1880 והתמחה בדיני חברות ובפטנטים. מאוחר יותר, שימש כמרצה באותה אוניברסיטה, במדעי המדינה ובהוראת המשפט.

בשנת 1897 הוא רכש זכויות לייצור "אלקטרובאט" - מכונית חשמלית שייצור שלה החל בפילדלפיה מספר שנים קודם לכך.

בשנת 1899 ייסד את "Electric Boat Company" במטרה להשלים את העיצוב של הצוללת הראשונה של הצי האמריקאי, שכונתה הולנד VI. צוללת זו היוותה את הזרז ביצירת החברה. במהלך מלחמת העולם הראשונה בנתה החברה של רייס 85 צוללות ו-722 ציידות צוללות [https://web.archive.org/web/20040820184906/http://www.geocities.com/gwmccue/People/Rice.html].

== שחמט ==

רייס היה חובב שחמט נלהב, ופיתח את גמביט רייס, הקרוי על שמו. בנוסף, מימן רייס תחרויות תמטיות בהן התחילו כל המשחקים מעמדת גמביט רייס. עמנואל לסקר ומיכאל צ'יגורין היו שניים מבין רבים שהשתתפו בתחרויות אלו, עם פרסים מיוחדים ללבן, אם יזכה. בשנת 1904 הקים רייס את איגוד גמביט רייס שפרסם ניתוח מעמיק של השפעת הגמביט. [http://www.chesshistory.com/winter/winter25.html]

== גמביט רייס ==
גמביט רייס מהווה הסתעפות מגמביט המלך הנרצה. רייס האמין שהגמביט נותן ללבן יתרון גדול, וניסה לקדם ולפתח את התאוריה של הפתיחה. 

{| class="toccolours" style="float: CENTER;margin-right: 0" 
|

|}
עמדה זו מתקבלת לאחר המסעים 1. ה4 ה5 2. ו4 ה:ו4 3. פג3 ז5 4. ח4 ז4 5. פה5 פו6 6. רג4 ד5 7. ה:ד5 רד6 8. 0-0

הלבן מקריב את הפרש בערוגה ה5, במטרה להביא את מלכו למקום בטוח ולהכין את הצריח ככלי נוסף להתקפה על עמדתו הבלתי מפותחת של השחור. ניתוח קונקרטי הוכיח שהגמביט הוא שאפתני מדי ומיותר לחלוטין. במשחקים רציניים לא רואים אותו יותר.

== קישורים חיצוניים ==

* [http://jewishencyclopedia.com/view.jsp?artid=275&letter=R רייס, באנציקלופדיה היהודית]
* [https://web.archive.org/web/20040820184906/http://www.geocities.com/gwmccue/People/Rice.html מאמר לזכרו (באנגלית)]
* [https://web.archive.org/web/20091028082851/http://www.geocities.com/SiliconValley/Lab/7378/ricegamb.htm מאמר על התפתחות גמביט רייס]

קטגוריה:יהודים גרמנים
קטגוריה:אנשי השחמט
קטגוריה:אנשי עסקים יהודים אמריקאים
קטגוריה:עסקני שחמט
קטגוריה:עסקני ספורט יהודים
קטגוריה:עסקני ספורט אמריקאים
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1850
קטגוריה:אמריקאים שנפטרו ב-1915
ניקולאי יסנוגרודסקי

ניקולאי יסנוגרודסקי (באנגלית: Nicolai Jasnogrodsky; 6 באוגוסט 1859, אוקראינה – 23 באפריל 1914, ניו יורק) היה שחמטאי יהודי-אמריקאי-אוקראיני.

יסנוגרודסקי נולד בלובני (האימפריה הרוסית) למשפחה יהודית, ועזב את אוקראינה עקב הלחץ הבלתי-פוסק על היהודים באותו אזור.

יסנוגרודסקי ככל הנראה החל לשחק באופן תחרותי בשנת 1885 בעיר וינה, ועבר לאנגליה במהלך שנות ה-80'. הוא חלק מקום 4-5 בתחרות אמסטרדם 1889 (דרג ב') (ניצחו: אדולף אולנד וון דן ברג) ובשנת 1890 זכה לתואר אמן בתחרות אמסטרדם.

יסנוגרודסקי נודע כשחקן מוכשר במשחק סימולטני ובמשחק עיוור.

בתחרות לונדון 1891 הגיע למקום העשירי (ניצח: רודולף לומן) וחלק מקום 4-5 באותה שנה (ניצח: הנרי בירד ), והגיע למקום השמיני בתחרות לונדון 1892 (ניצח: עמנואל לסקר). יסנוגרודסקי סיים בתיקו דו-קרב עם הנרי בירד 7.5-7.5 בשנת 1893.

בקיץ 1893 היגר יסנוגרודסקי לארצות הברית. באותה שנה השתתף בתחרות בינלאומית בניו יורק שם הגיע למקום ה-12 (ניצח: עמנואל לסקר). יסנוגרודסקי ניצח באליפות מדינת ניו יורק בשנת 1896, חלק מקום 10-11 בתחרות בינלאומית בניו יורק באותה שנה (ניצח: וילהלם שטייניץ), הפסיד בדו-קרב נגד אז'ן דלמאר 1.5-5.5, ניצח את מנואל סטרלינג 5-0, הפסיד לדויד בירד 2-1 וסיים בתיקו נגד פרנק מרשל 3.5-3.5 בשנת 1898.

יסנוגרודסקי פיתח את הגנת יסנוגרודסקי נגד גמביט רייס.

{| class="toccolours" style="float: CENTER;margin-right: 0"
|

|}
עמדה זו מתקבלת לאחר המסעים 1. ה4 ה5 2. ו4 ה:ו4 3. פג3 ז5 4. ח4 ז4 5. פה5 פו6 6. רג4 ד5 7. ה:ד5 רד6 8. 0-0

הלבן מקריב את הפרש בערוגה ה5, במטרה להביא את מלכו למקום בטוח ולהכין את הצריח ככלי נוסף להתקפה על עמדתו הבלתי מפותחת של השחור. ניתוח קונקרטי של יסנוגרודסקי הוכיח שהגמביט הוא שאפתני מדי ומיותר לחלוטין. במשחקים רציניים לא רואים אותו יותר. המסעים המיידים של ההגנה הם 8...ר:ה5 9. צה1 מהה7 10. ג3 פח5.

יסנוגרודסקי מת בבית מונטיפיורי, בית חולים לחולים במחלות כרוניות ונטמן בבית-עלמין יהודי בקווינס, ניו יורק.

==קישורים חיצוניים==

* [http://www.edochess.ca/players/p495.html אומדן מד כושר של יסנוגרודסקי]
* [http://main.uschess.org/frontend/magazine_124_314.php ביוגרפיה מפורטת של ניקולאי יסנוגרודסקי]
* [http://chessmetrics.com/cm/CM2/PlayerProfile.asp?Params=199510SSSSS3S059235000000141000000000014910100 מידע כללי]

== הערות שוליים ==

קטגוריה:שחמטאים יהודים אמריקאים
קטגוריה:שחמטאים יהודים אוקראינים
קטגוריה:ניו יורק: אישים
קטגוריה:אמריקאים שנולדו ב-1859

קטגוריה:נפטרים ב-1914
קטגוריה:אמריקאים שנפטרו ב-1914
Eat Me, Drink Me

Eat Me, Drink Me הוא אלבום הסטודיו השישי של להקת ההבי מטאל מרילין מנסון שיצא בשנת 2007. האלבום הוקלט במקור על ידי מרלין מנסון והגיטריסט/בסיסט טים סקולד, אך במהלך סיבוב ההופעות הוחלף טים סקולד בטוויגי רמירז, חבר בלהקה משנת 1993- 2002.

אלבום זה נחשב כחלש יחסית לקודמיו, מפני שהנושאים הפכו ליותר רגשיים מאשר פוליטיים והמוזיקה המלווה נחלשה והפכה לפחות רועשת.
הלהיטים מתוך האלבום הם: "Heart-Shaped Glasses" ו-"Putting Holes in Happiness".

== נושאי האלבום ==
אלבום זה עוסק בייאוש וצער על אהבה פגועה. דוגמה לכך היא בשיר "Heart-Shaped Glasses" בו מנסון אומר "אם תשברי את ליבי אשבור לך את משקפייך בצורת הלב", וכן בשמו של השיר: "They Said That Hell's Not Hot" (הם אמרו שהגיהנום לא יהיה חם).

== דבריו של מנסון לגבי האלבום ==
בראיונותיו של מנסון לגבי אלבומו החדש, הוא מספר שהוצאת אלבום זה הוא חלום שהתגשם ושמאז ומעולם רצה להוציא אלבום זה.

== רשימת שירים ==
# If I Was Your Vampire
# Putting Holes in Happiness
# The Red Carpet Grave
# They Said That Hell's Not Hot
# Just a Car Crash Away
# Heart-Shaped Glasses
# Evidence
# Are You the Rabbit?
# Mutilation is the Most Sincere Form of Flattery
# You and Me and the Devil Makes 3
# Eat Me, Drink Me

==קישורים חיצוניים==

קטגוריה:אלבומי מרילין מנסון
קטגוריה:אלבומים באנגלית
קטגוריה:אלבומי חברת אינטרסקופ רקורדס
מסדר הכבוד הצבאי (קנדה)

מסדר הכבוד הצבאי (באנגלית: Order of Military Merit) הוא מסדר אבירות המעניק אותות כבוד לחברי כוחות הביטחון של קנדה אשר הפגינו התנהגות מעל ומעבר לנדרש מהם. האות מוענק להם כאות תודה על מחויבותם לביטחון קנדה וביטחונם של אזרחי קנדה.

== דרגות ==
לאות מסדר הכבוד הצבאי שלוש דרגות:
* מפקד (Commander ובקיצור C.M.M.) - ניתן כהוקרה לשירות יוצא דופן והפגנת מנהיגות בפני סכנה גדולה.
* קצין Officer ובקיצור O.M.M.) - ניתן כהוקרה לשירות יוצא דופן שנעשה במהלך פעילותם של אנשי הצבא.
* חבר Member ובקיצור M.M.M.) - ניתן על מנת לציין פעילות יוצאת דופן ומילוי תפקיד באופן יוצא דופן.

== הענקת האות==
האות מוענק לאנשי הכוחות הלוחמים של קנדה על ידי המונרך הקנדי, ובהיעדרו על ידי המושל הכללי של קנדה.

== תיאור האות ==
אות של המסדר הוא צלב פאטה כחול עשוי אמייל, שבמרכזו סמל מוזהב עבור מפקדים וקצינים ומוכסף עבור חברים. במרכז הסמל עלה עץ אדר אדום, ומעליו כתר המסמל את הריבון (המונרך).

=== אות המסדר ===
אות המסדר מוענק בצורת הוא אות מלבני כחול ששוליו מוזהבים. אות הקצין והחבר כוללים פס אחד, ואילו אות המפקד כולל שני פסים מוזהבים.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
כבוד צבאי
אוקיי

וי (קוד יוניקוד: U+2714) הוא סימן מקובל לתקינות, ומחליף לעיתים את המילה "אוקיי" (ראו גם: זקיפת אגודל).]]
אוקיי (נכתב גם: או. קיי., אוקי, או-קיי; מאנגלית: OK, נכתב גם: .O.K או Okay) הוא ביטוי שאול מהשפה האנגלית, שנכנסה לסלנג של שפות רבות מאוד, בהן העברית. הביטוי מציין אישור קבלת מסר ("הבנתי אותך", "קיבלתי את הודעתך") או הסכמה ("בסדר") או מצב תקין ("הכול בסדר").

ראשי התיבות "או. קיי." נכנסו לשפת הדיבור במערכת הבחירות לנשיאות ארצות הברית בשנת 1840, בה הן שימוש כסיסמת הבחירות של המועמד מרטין ואן ביורן. ואן ביורן, שהיה נשיא ארצות הברית השמיני, כינה את עצמו OK, במשמעות הכפולה של "הכול בסדר" ושל "Old Kinderhook", על שם עיירת הולדתו, "קינדרהוק" שבמדינת ניו יורק.

המילה OK הופיעה בעיתון "בוסטון מורנינג פוסט" במסגרת כתבה בנוגע לארגון שהוקם ב-1838 ושהתנגד לחוק מוניציפלי בבוסטון שאסר לצלצל בפעמונים בשעת ארוחת הערב. שם נעשה שימוש בביטוי ומיד אחריו הפירוש – "o.k – all correct" (כלומר, הכל תקין/נכון). באותה תקופה נפוצו קיצורים נוספים של מילים, בהם NG ל-"No go" ו-SP ל-"Small potatoes".

באנגלית, השימוש בביטוי OK התרחב, והוא משמש כשם עצם, כפועל, כתואר, או כתואר הפועל. עם הזמן, חדרו חלק מהשימושים גם לסלנג בשפה העברית; למשל: "המנהל נתן אוקיי לפרויקט" (כלומר, המנהל אישר, או "נתן את ברכתו", למיזם).

==תאוריות למקור הביטוי==
השימוש הנרחב בביטוי בשפת היומיום וותיקותו הביאו להשערות עממיות רבות בדבר מקורו:
*במלחמת העולם הראשונה, כאשר רצו לפרסם כמה חיילים מתו בכל יום לחימה, נהגו להניף שלט שעליו רשום מספר והאות K. האות סימנה את המילה האנגלית "Kills" (הרוגים), והמספר את מספרם. למשל, אם נכתב "129K", משמעות הדבר הייתה כי באותו יום נהרגו 129 חיילים; וכשלא נהרגו חיילים בכלל, פורסם "0K" (המספר 0 – בעל דמיון גרפי לאות האנגלית O, בצירוף האות K). מכאן, הושאל הסימון למשמעות "הכול בסדר". תאוריה זו, ככל הנראה, שגויה, משום שנמצאו תיעודים לביטוי הרבה לפני מלחמת העולם הראשונה.
*בשידורי טלגרף ישנים השתמשו בצירוף "Open Key" במשמעות "מוכן לקבל שידור", או בקיצור "O Key". גם תאוריה זו חוטאת לזמן תיעוד הביטוי, 5 שנים לפני הופעת הטלגרף הראשון.
*הביטוי הומצא כראשי תיבות של "Oll Korrect", צורה היתולית של "All Correct" ("הכול בסדר" (מילולית: "הכול נכון")). האטימולוגיסט אלן ווקר ריד פרסם ב-1963 מאמרים בנושא, ובהם ייחס את הביטוי לגל אופנתי בשנות ה-30 של המאה ה-19, שרווח בקרב עיתונאים וסטיריקנים. במסגרתו, הומצאו קיצורים וראשי תיבות לביטויים שימושיים, תוך הכנסת שגיאות כתיב מכוונות לתוכם, אשר רובם לא שרדו.
*תאוריה אחרת גורסת שמקור הביטוי בביטוי הצרפתי: "au quai", שנשמע כמו "OK" ופירושו "אל הרציף". אלא שהביטוי הומצא בחברה אמריקאית עירונית, ולא בקרב מלחים צרפתים.
*תאוריה נוספת גורסת שמקור הביטוי באנגליה של המאה ה-16. בימים ההם, חומר הגלם הטוב ביותר לבניית ספינות היה עץ אלון, או באנגלית: "Oak A" (נשמע כמו OK); כלומר, "אלון מהסוג הטוב ביותר ("סוג א'")".
*הביטוי הוא שיבוש של och aye (אה, כן) באירית ובהיגוי שונה בסקוטית, שהביאו איתם מהגרים אירים וסקוטיים לצפון אמריקה.

רוב התאוריות העממיות אינן תואמות את הזמן או החברה בה תועד הביטוי לראשונה: ניו יורק בשנת 1839.

== ראו גם ==
* זקיפת אגודל
* אייזוצ'י

==קישורים חיצוניים==

* 
* 
* מרדכי מישור, [https://hebrew-academy.org.il/wp-content/uploads/Article-mishor.pdf מה אמרו קדמונינו במקום "או־קיי"], באתר האקדמיה ללשון העברית, אפריל 2021
* 
* 

Okay
קטגוריה:סלנג
ישראל רדומסקי

ישראל רדומסקי (נולד ב-1948) הוא מהנדס ומנהל ישראלי. חתן פרס ביטחון ישראל.

==ביוגרפיה==
ישראל רדומסקי נולד בשנת 1948 בפולין, וגדל כבן יחיד. בשנת 1957 עלה לישראל עם הוריו. גדל בבני ברק והתחנך בתיכון עירוני כללי ("רמז") ובתנועת הנוער העובד.

ב-1967 החל לימודי הנדסת אלקטרוניקה בטכניון במסגרת העתודה האקדמית, ובשנים 1971 – 1978 שירת בחיל המודיעין. בשנת 1973 מונה לראש צוות פיתוח, ולאחריו שימש בתפקידים פיקודיים שונים, עד לפרישתו משירות בדרגת סגן-אלוף. במהלך תקופה זו, הוא היה שותף לצוותים זוכי פרס ביטחון ישראל עבור פיתוח מערכת אלקטרונית (1973) ופיתוח מערכת מודיעינית (1978).

בשנים 1978 – 1992 עבד רדומסקי במסגרת התעשייה הצבאית. עד 1982 הוא עמד בראש מחלקת הטלמטריקה, תפקיד שבמסגרתו היה אחראי להגדרת וליישום פרויקטים בתחום טילים מונחים ואמצעי לחימה עבור צה"ל. לאחר תפקיד זה, הוא כיהן עד 1988 כראש פרויקט לפיתוח מערכת לוחמה מונחית לייזר. בשנים 1988–1992 שימש רדומסקי כסמנכ"ל למחקר ופיתוח של חטיבת המערכות של התעשייה הצבאית. לאחר פרישתו, הוא פנה למגזר הפרטי, וכיהן בשנים 1993–2003 כנשיא וכמנכ"ל של חברת "אלפז", אותה ייסד.

ב"אלפז" פותחו מגוון טכנולוגיות לזיהוי ולאיתור עצמים באמצעות גלי רדיו ותקשורת אלחוטית. החברה, בראשות רדומסקי, עמדה בקשרים עסקיים עם חברות מובילות בעולם, ומכירותיה הסתכמו במיליוני דולרים. דוגמה למערכת כזו, היא מערכת לזהוי ולגילוי חטיפה של תינוק או החלפתו באחר בבית יולדות בסינגפור אותה התקינה החברה בשנת 2003. אלפז מכרה מאות מערכות כאלו לבתי חולים ברחבי העולם. באותה שנה, מוזגה החברה עם חברת בת של "ויסוניק". החברה החדשה נקראה "ויסוניק טכנולוגיות". רדומסקי מונה למנכ"ל חטיבת הטכנולוגיות של ויסוניק. מתוקף תפקידו, הוא שימש גם כמנכ"ל חברות-בנות של ויסוניק טכנולוגיות, בארצות הברית, בבריטניה ובבולגריה.

בשנים 2005–2006 עסק רדומסקי בייעוץ טכנולוגי ועסקי, בעיקר בתחום הרפואה. לאחר מכן הוא ייסד את חברת "אלתו" עם מייסדים נוספים, בראשה הוא עומד כיום (2009) כמנכ"ל מייסד. "אלתו" עוסקת בפיתוח טכנולוגיות לניטור אלחוטי של אמצעי שליטה ובקרה בתעשיות תהליכיות.

רדומסקי מוכר כמומחה בטכנולוגיות תיוג אלקטרוני באמצעות גלי רדיו (RFID). מאמריו המקצועיים התפרסמו בישראל ובעולם, והוא שותף לרישומם של עשרה פטנטים בשנים 1999–2004. בעבר תרם רדומסקי לגיבוש התקן למערכות איתור בזמן אמת עבור מכון התקנים האמריקני, והוא חבר בוועדה לקביעת התקן הבינלאומי למערכות תקשורת אלחוטיות בתעשייה.

==הערות שוליים==

קטגוריה:מהנדסים ישראלים
קטגוריה:מנכ"לים ישראלים
קטגוריה:ממציאים ישראלים
קטגוריה:זוכי פרס ביטחון ישראל: חיילי צה"ל
קטגוריה:סגל התעשייה הצבאית
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:עולים בשנות ה-1950
קטגוריה:ישראלים שנולדו ב-1948
נורוז (חג בהאי)

נורוז (פרסית نو روز - "יום חדש") הוא ראש השנה בלוח השנה הבהאי, החל ביום השוויון האביבי בחצי הכדור הצפוני, ב-21 במרץ. 

==מקור ומשמעות==
האפט סין
הנורוז הוא אחד מתשעת החגים הבהאים המוגדרים כימי מנוחה. מקורו של החג בנורוז, ראש השנה הפרסי הנוהג באיראן וברבות ממדינות מרכז אסיה, ובהאא אללה אימצו בעקבות הבאב כראש השנה הבהאי. למרות שיום השוויון האביבי עשוי לחול ב-20, 21 או ב-22 במרץ, קבע שוגי אפנדי כי "בינתיים" יחול ראש השנה הבהאי ב-21 במרץ באופן קבוע, ולמעט במזרח התיכון זהו היום בו הוא חל. בהתאם ללוח הבהאי ובדומה ללוח העברי, מתחילים הימים הבהאים עם השקיעה, ועל כן מתחיל החג עם רדת החמה ב-20 במרץ.

לתשעה עשר ימי החודשים הבהאים הוענקו שמות, וכיומו הראשון של כל חודש, גם הנורוז הבהאי מכונה "בהאא" ("זוהר" או "תהילה"). הנורוז הבהאי חל עם תום חודש "עַלַאאְ", החודש האחרון בשנה הבהאית שבמהלכו חל צום תשעה עשר הימים. החג מזוהה עם האל או "השם הגדול", ומסמל גם את הנבואה. לתחולתו באביב וביום השוויון נודעת משמעות של התחדשות, והנורוז הוא החג היחיד מבין החגים הבהאים שאינו מזוהה עם חייהם או מותם של הבאב, בהאא אללה או עבד אל-בהאא'.

==ציון החג==
הנורוז מצוין בדרך כלל במפגשים ובתפילה מיוחדת לחג, או באירועי ריקוד ושירה, ומאחר והוא מסיים את חודש הצום, נהוג לקיים בו גם סעודה. לחג אין כללים מחייבים רבים, ועל כן הוא לובש צורות שונות במקומות שונים, הכל בהתאם למנהג המקומי. מאמינים ממוצא איראני עדיין שומרים על חלק ממנהגיו של הנורוז הפרסי, כמו הנוהג להכין את "שבעת הסמ"כים" ("האפט סין"), שבעה מאכלים ששמם בפרסית מתחיל באות סמ"ך ואשר משמשים בארוחת החג.

==ראו גם==
* נורוז - ראש השנה הפרסי
* לוח השנה הבהאי
* חגים בהאים

==קישורים חיצוניים==
* [http://bahai-library.com/index.php5?file=walbridge_encyclopedia_nawruz אודות הנורוז]
* [http://www.bahaiprayers.org/nawruz.htm נוסח תפילת הנורוז הבהאי (אנגלית)]

קטגוריה:חגים בהאיים
קטגוריה:חגיגות השנה החדשה
בויז לייק גירלז

בויז לייק גירלז (באנגלית: Boys Like Girls) היא להקת פופ פאנק אמריקאית.

== היסטוריה ==
הלהקה הוקמה בסוף 2005 במסצ'וסטס. חברי הלהקה פתחו חשבון באתר "PureVolume" כדי לפרסם את המוזיקה שלהם. הם פרסמו באתר את הדמו הראשון שלהם "The Great Escape" וגרסה אקוסטית לשיר "Thunder". לקראת סוף השנה הלהקה הגיעה למקום הראשון במצעד "האמנים הלא החתומים הטובים ביותר" של האתר.

מאוחר יותר, שמעו סוכן האומנים מאט גאל ומפיק התקליטים מאט סקיור על הלהקה ויצרו עמם קשר.
בעקבות תמיכתם, יצאה הלהקה לסיבוב ההופעות הכלל ארצי הראשון שלה עם "A Thorn for Every Heart" בפברואר 2006. לאחר מכן החלה הלהקה להקליט את אלבום הבכורה שלה. לאחר השלמת האלבום, הצטלמו חברי הלהקה לקליפ הראשון שלהם לשיר "Hero/Heroine".

ב-22 באוגוסט 2006, יצא אלבום הבכורה, אשר קרוי על שם הלהקה.
נכון לאוגוסט 2008, האלבום נמכר בלמעלה מ-580,000 עותקים רק בארצות הברית.

בעקבות הצלחת האלבום, יצאו חברי הלהקה לסיבוב הופעות ראשון כלהקה מובילה.
ב-2008, שימשה הלהקה כלהקת חימום בסיבוב ההופעות של גוד שארלוט ואבריל לאבין.
DVD ראשון של הלהקה "Read Between The Lines" יצא ב-4 בנובמבר 2008.

ב-8 בספטמבר 2009 יצא האלבום השני של הלהקה שנקרא "Love Drunk". בשבוע הראשון ליציאתו הגיע למקום השמיני במצעד של בילבורד.
הסינגלים שיצאו בינתיים מהאלבום הם "Love Drunk" (בקליפ משתתפת אשלי טייסדל), "She's Got a Boyfriend Now" והסינגל "Two Is Better Than One", בו משתתפת גם הזמרת טיילור סוויפט.

== דיסקוגרפיה ==

==קישורים חיצוניים==

* 

קטגוריה:אמני קולומביה רקורדס
קטגוריה:להקות אמריקאיות
קטגוריה:להקות פופ פאנק
נורית בנאי קורן

נורית בנאי-קורן (נולדה ב-8 ביוני 1964) היא במאית דיבוב, שחקנית ומדבבת ישראלית.

== ביוגרפיה ==
בנאי-קורן היא בוגרת מגמת משחק באוניברסיטת תל אביב. היא שיחקה בתיאטרון יידיש במחזות "חלום גולדפאדן", "שישי חומש"; בתיאטרון הקאמרי במחזה "היי רימונה"; בתיאטרון ארצי לנוער, ובהפקות של "נאוה הפקות", "חני הפקות".

קורן השתתפה בסדרת הסיטקום "סטרייט ולעניין" המבוססת על סדרת הסיטקום האמריקאים "שלושה בדירה אחת". בשנת 2002 שיחקה בסרט בטלוויזיה "אבא שחור לבן".

קורן דיבבה סדרות טלוויזיה וסרטים, בהם את גיבורת העל וונדר וומן בסדרות "ליגת הצדק", ב"דיג'ימון" את אימפמון בעונה ה-3 וראנאמון בעונה ה-4, את רוז' העטלפה ב"סוניק X", את שארלוט העכבישה ב"חוות הקסמים", את דודה אגנס ב"משאלתה של אנאבל", את קרילה ב"גיבור על נמלים"; בסדרות "גלקטיק פוטבול" "פיטר פן", "פוקימון", <nowiki></nowiki>צמד חמד<nowiki>, </nowiki>פינת הציפורים<nowiki></nowiki>, "בובספוג מכנסמרובע" (החל מהעונה ה-4), "טוקיו מיו מיו", "חברים בחווה", "רובוטריקים סייברטרון", "בראץ", "וולטר מלון" ו"רובינזון קרוזו". דיבבה גם את סאוור האמא הקנגורו בסרט "הורטון שומע מישהו", את האמא ב"תפוס ת'פטיש" ואת דיג'יי טאנר פולר ב"צער גידול בנות - הדור הבא".

קורן גם דיבבה את הדמות אלי בסרטים "עידן הקרח 2: נמסים מצחוק", "עידן הקרח 3: עלייתם של הדינוזאורים", "עידן הקרח: חוגגים בגדול", "עידן הקרח 4: יבשת בתנועה" ו"עידן הקרח 5: מסלול התנגשות" ובסרט "לילי המכשפה, הדרקון וספר הקסמים".

בשנת 2004 סיימה לימודי פסיכודרמה בשלוחת אוניברסיטת לסלי בישראל.

כיום קורן מביימת ומשחקת בסדרות דיבוב, מטפלת בפסיכודרמה, ומעבירה את קורס הדיבוב של אולפני N.L.S.

==חיים אישיים==
בנאי-קורן נשואה ואם לשלוש בנות.

==קישורים חיצוניים==

קטגוריה:מדבבות ישראליות
קטגוריה:במאי דיבוב
קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:מטפלים באמצעות אמנויות
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:שחקני תיאטרון ישראלים
קטגוריה:מטפלות באמצעות אמנויות
קטגוריה:במאיות דיבוב
קטגוריה:ישראליות שנולדו ב-1964
קטגוריה:ישראלים שנולדו ב-1964
הפיגוע בשגרירות ישראל בארגנטינה

אנדרטה לזכר קורבנות הפיגוע
הפיגוע בשגרירות ישראל בארגנטינה היה אחד משני פיגועים שנערכו בשנות ה-90 בבואנוס איירס, בירת ארגנטינה, כנגד מטרות ישראליות ויהודיות.

== הפיגוע ==
ב-17 במרץ 1992 (י"ב באדר ב' ה'תשנ"ב) בצהריים, מכונית תופת נהוגה בידי מחבל מתאבד התפוצצה ליד שער בניין שגרירות ישראל ברחוב ארויו 910 בבואנוס איירס וגרמה להריסתה. בפיגוע נהרגו 29 בני אדם מתוכם 4 ישראלים, עובדי משרד החוץ, ו-4 נשים יהודיות מארגנטינה. בפיגוע נפגעו למעלה מ-220, אגפים שלמים של הבניין ההיסטורי בן ארבע הקומות קרסו.

ארגון חזבאללה טען שהפיגוע בוצע בתגובה לחיסולו של מזכ"ל הארגון, עבאס מוסאווי, בידי צה"ל ב-16 בפברואר 1992, בדיוק חודש קודם לפיגוע. ארגונים נוספים קיבלו אחריות על הפיגוע, בהם הג'יהאד האסלאמי<ref></ref>.

== תוצאות והשלכות ==
שנתיים לאחר מכן התבצע פיגוע בדפוס דומה בבניין הקהילה היהודית וגרם להרג של 86 איש. לאחר שחקירת הפיגועים התמסמסה בידי ממשלת ארגנטינה הועלה החשד כי נשיא ארגנטינה קרלוס מנם ניסה לחבל בחקירה. בשנת 2003 השלים "המוסד" הישראלי את חקירת הפיגועים, וכתב דו"ח מפורט ובו הוכחות חותכות לקשר בין איראן וארגון חזבאללה לביצוע הפיגוע בשגרירות ישראל, הוכחות שעולות בקנה אחד עם ממצאי הפרקליטות הארגנטינאית. בעקבות פיצוץ השגרירות וגילוי ממצאי פיצוץ בניין הקהילה היהודית, ישראל קראה לארגנטינה לסגור את שגרירות איראן.

בסוף דצמבר 2006, בתשובה לעתירתו של אב שאיבד את בתו בפיגוע, בית המשפט העליון של ארגנטינה, במעמד של שבעה שופטים, פרסם החלטה המונעת התיישנות הפיגוע נגד השגרירות, שמשמעותה כי התיק לא ייסגר, והוא משאיר פתח להמשך חקירה ולמיצוי הדין, בבוא העת, עם האחראים לפיגוע.

אחד המבוקשים העיקריים בגין תכנון הפיגוע הוא אחמד וחידי שכיהן, עד שנת 2013, כשר ההגנה האיראני.

ב-18 ביולי 2019, לרגל 25 שנים לפיגוע בבניין הקהילה היהודית בבואנוס איירס, שבוצע לפי החשד על ידי חזבאללה ואיראן, הקפיאה ארגנטינה נכסים של אנשי הארגון והכריזה עליו בפועל כעל ארגון טרור.

ב-12 באפריל 2024 בית משפט פדרלי בארגנטינה קבע באופן רשמי כי שני הפיגועים בארגנטינה תוכננו על ידי איראן ובוצעו על ידי ארגון הטרור חזבאללה ששימש בידי איראן כ"כלי לביצוע פעולות טרור". בית המשפט קבע כי מדובר בפשע נגד האנושות וקרא לממשלה להגיש תלונה נגד איראן בבית הדין הבינלאומי.<ref></ref><ref></ref>

==ראו גם==
* הפיגוע בבניין הקהילה היהודית בארגנטינה
* הנופלים בשירות החוץ

==קישורים חיצוניים==

* 
* 

* [http://www.shabak.gov.il/heritage/affairs/Pages/ArgentineBlast1992.aspx תיאור הפיגוע], באתר השב"כ
* [https://rafimann.wordpress.com/2014/03/17/22-שנים-לפיגוע-בשגרירות-בבואנוס-איירס/ 22 שנה לפיגוע בשגרירות בבואנוס איירס], בבלוג [https://rafimann.wordpress.com/ הערות שוליים להיסטוריה], 17 במרץ 2014.
* 
* [https://web.archive.org/web/20170405171448/http://www.talschneider.com/2017/03/19/maariv-march-18-2017/ 25 שנים לפיגוע בשגרירות בבואנוס איירס], ב"פלוג" - הבלוג הפוליטי, 19 במרץ 2017.
* 

* 

== הערות שוליים ==

קטגוריה:בואנוס איירס: היסטוריה
קטגוריה:פיגועי טרור אסלאמי
קטגוריה:מעשי טבח
קטגוריה:1992 בישראל
קטגוריה:פעולות טרור ב-1992
ארגנטינה, שגרירות ישראל
קטגוריה:מתקפות נגד נציגויות דיפלומטיות ישראליות
קטגוריה:יהדות ארגנטינה
קטגוריה:יחסי ארגנטינה–ישראל
קטגוריה:פיגועי מכונית תופת
קטגוריה:פיגועים נגד ישראלים בחוץ לארץ
קטגוריה:סכסוך איראן-ישראל
קטגוריה:יהדות בואנוס איירס
קטגוריה:פשע בארגנטינה
קטגוריה:1992 בארגנטינה
סטרומה (נהר)

סטרומה (בבולגרית: Струма, ביוונית: Στρυμόνας - "סְטְרימוֹנַס"), הוא נהר הזורם בבולגריה ויוון. הוא מתחיל ברכס הר ויטושה מדרום לסופיה, בגובה 2180 מטר. בתחילה הוא זורם מערבה ולאחר מכן מתעקל וזורם דרומה ברכס הרי פירין, במקביל לגבול עם מקדוניה, חוצה את הגבול עם יוון ונשפך לים האגאי.

אורכו 408 ק"מ, מתוכם 290 ק"מ בתוך בולגריה והשאר ביוון. הוא הנהר החמישי מבחינת אורכו בבולגריה.

מקור שמו של הנהר במילה התרקית "סטרימון" שפירושה - זרם. אוניית המעפילים סטרומה נקראה על שם נהר זה.

==קישורים חיצוניים==

* 

קטגוריה:בולגריה: נהרות ונחלים
קטגוריה:יוון: נהרות ונחלים
קטגוריה:נהרות הנשפכים לים האגאי
רידוואן

גן רידוואן סמוך לבגדאד לפני שנהרס
רידוואן (פרסית וערבית رضوان, תעתיק מדויק: רצ'ואן) הוא פסטיבל בן שנים עשר ימים בדת הבהאית המנציח את תחילת נבואתו של בהאא אללה. חג זה מציין את תחילתה של הדת הבהאית כדת עצמאית, והוא החג הבהאי הקדוש ביותר. משמעותה של המילה "רידוואן" בהקשר בהאי היא "גן עדן", והחג נקרא על שמו של גן רידוואן, השוכן על גדות החידקל מחוץ לבגדאד, ואשר בו שהה בהאא אללה במשך שנים עשר ימים לאחר שהוגלה מהעיר, ובטרם החל את מסעו לאיסטנבול. אין קשר ישיר בין החג לבין גן רידוואן בעכו.

==היסטוריה==
לפני שבהאא אללה עזב את בגדאד לאיסטנבול, הוא עקר לגני נג'יביה ב-22 באפריל 1863, ושם קיבל את פניהם של המבקרים אשר באו להיפרד ממנו. יחד עם בניו ומספר בהאים אחרים הוא נותר בגן במשך שנים עשר ימים בסך הכל. ביום התשיעי הצטרפו אליו יתר בני משפחתו, שהיו מנועים מלעשות כן קודם לכן מפני שהחידקל עלה על גדותיו. ביום השנים עשר עזבה המשפחה את הגן בדרכה לאיסטנבול. בגן הכריז בהאא אללה לראשונה באוזני חמישה ממאמיניו על מעמדו המדויק כנביא, אך נוסח הכרזתו המדויקת אינו ידוע. עוד הכריז בהאא אללה שלוש הכרזות בגן: הוא ביטל את הלכת הג'יהאד המוסלמית, קבע כי לא תהיה התגלות נוספת של האל במשך אלף השנים הבאות, וכן הצהיר כי כל שמותיו של האל באים לידי ביטוי בכל הדברים. מאז נקרא הגן בפי הבהאים בשם "רידוואן". לפני מספר שנים הוא נהרס ובמקומו הוקם מרכז רפואי. 

בספר אל-כתאב אל-אקדס שכתב בהאא אללה ב-1873, הוא קבע את הרידוואן ואת הכרזת הבאב כשני החגים של הדת הבהאית. עוד הוא קבע את קדושתם של הימים הראשון, התשיעי והאחרון של הרידוואן לאור הקונטקסט ההיסטורי שלהם, והשווה את מעברו מביתו אל הגן ועזיבתו את בגדאד, להג'רה של מחמד ממכה למדינה. הכרזתו של בהאא אללה התרחשה בשנה ה-19 לספירה הבהאית, שהחלה עם הכרזת הבאב ב-1844, דהיינו עם השלמת הואחִד הראשון. יומו הראשון של הרידוואן הוא בדרך כלל יום בחירתן השנתי של האסיפות הרוחניות המקומיות ובמהלך החג נבחרות האסיפות הרוחניות הלאומיות. חברי בית הצדק העולמי נבחרים גם הם במהלך הרידוואן, אחת לחמש שנים.

==מנהגי החג==
הפסטיבל מתחיל ב-21 באפריל ונמשך עד 2 במאי. יומו הראשון, התשיעי (29 באפריל) והאחרון נמנים עם תשעת החגים הבהאים בהם שובתים המאמינים ממלאכה. מאחר שלפי לוח השנה הבהאי ובדומה ללוח העברי, היום מתחיל עם שקיעת השמש, נפתח החג כשעתיים לפני השקיעה ב-20 באפריל. בשעה זו לפי המסורת נכנס בהאא אללה אל הגן. שלושת הימים הקדושים של הרידוואן מצוינים בכינוס ובתפילה שלאחריה נערכת חגיגה. 

==ראו גם==
* יום הברית

==קישורים חיצוניים==
* [http://www.bahaullah.org/baghdad/bahaullah-declares-mission/ Bahá’u’lláh declares His mission]
* [http://bahai-library.com/encyclopedia/ridvan.html Two articles on Ridvan]
== הערות שוליים ==

קטגוריה:חגים בהאיים
קטגוריה:אירועים בחודש אפריל
בית (שירה)

בית (מכונה גם מחרוזת וסטרופה) הוא רצף של מספר משפטים בשיר.
לרוב, בשירה קלאסית המשקל נשמר לאורך הבית. פעמים רבות, יחידת הבית גם מוגדרת על ידי החריזה או מספר שורות קבוע (כמו במבנים השיריים, דיסטיכון/קופלט, טרצינה, מרובע/קטרן, חמשיר או ססטט). כך לדוגמה, הקומדיה האלוהית של דנטה אליגיירי כתובה בטרצינות ומתחרזת במבנה של אבא, בגב, גדג, דהד וכן הלאה, מה שיוצר רצף של בתים בני שלוש שורות כל אחד.

מלבד המבנים השיריים, גם סכמות חריזה מגדירות בתים. כך חריזה חובקת, מסורגת או זו של מרובע מגדירות יחידות בנות ארבע שורות, כלומר, בתים בני ארבעה טורים. מצד שני, החריזה הצמודה, דווקא מפרידה בין שני חלקי הבית ובכך יוצרת מעין שתי יחידות נפרדות בתוך הבית, כמעט שני בתים נפרדים. לדוגמה, בשירו של דורי מנור, פרימה, בתים שונים חרוזים בסכמות חריזה שונות, כדי להבהיר רעיון מסוים, במקרה זה רעיון הפרימה שבשיר.

{| border="1"
|-
| width="50%" | הבית הראשון של השיר, מחורז בחריזה חובקת, אשר מגדירה באופן ברור את הבית כיחידה אחת בת ארבע שורות.
| הבית האחרון של השיר, מחורז בחריזה צמודה, אשר גורמת ליחידת הבית להיות רופפת יותר, כמעט מתחלקת לשני בתים בני שתי שורות. שימוש זה בתכונות של בתים, מייצג את הפרימה שבשיר.
|-
|

|

|}

בשירה מודרנית, בתי שיר יכולים להיות ממוקמים באופן שרירותי על פני הדף המודפס, זאת הודות למוסכמות דפוס, אשר משלבות אפשרויות, כמו שטח לבן, פיסוק או הדגשה.

התגלמות פחות ברורה מאיליה של השבירה לבתים, ניתן למצוא בסונטות של ויליאם שייקספיר, אשר מודפסות כיחידה אחת, כבית אחד גדול בן 14 שורות, אך יכולות להישבר לשלושה בתים בני 4 שורות המוגדרים על ידי סכמת החריזה המסורגת שלהם וקופלט אחד מסכם, שפעמים רבות מוזח שמאלה משאר השיר.

==ראו גם==
* פסקה
* הייקו
* קופלט
* קטרן
* חמשיר

==קישורים חיצוניים==

* 
* [http://www.tapuz.co.il/tapuzforum/main/forumterms.asp?id=321&dicid=212 מילון ספרות] בתפוז אנשים
* [https://web.archive.org/web/20070327115237/http://www.emek.org.il/sifrut/dic/ מילון מונחים בספרות]
* אמנון ששון, [https://www.nli.org.il/he/discover/music/jewish-music/piyut/lexicon#mahrozet מחרוזת], בלקסיקון אתר הפיוט והתפילה

קטגוריה:מבני שירה
קטגוריה:שירה
דניאל מחובר

דניאל מחובר (נולד ב-1 בנובמבר 1963) הוא עורך-דין בריטי ופעיל למען זכויות אדם.

מחובר נולד בישראל לפרופ' משה מחובר, ממייסדי "מצפן" והוא בעל אזרחות ישראלית.

מחובר הוא שותף במשרד עורכי דין Hickman & Rose, בה הוא עומד בראש המחלקה לזכויות האזרח. נמנה עם מייסדי העמותה "עורכי דין למען זכויות אדם של הפלסטינים", שנוסדה ב-1988. לצד פעילותו למען פלסטינים בתחום המשפט הבינלאומי, הוא עסק גם בייצוג משפחות אסירים שנפטרו במהלך תקופת מאסרם, בסדרה של תביעות שהוגשו במהלך השנים בנושא נגד ממשלת בריטניה והמשטרה הבריטית.

מחובר זכה לפרסום בינלאומי כאשר כמייצג של "המרכז הפלסטיני לזכויות האדם" הביא את רשויות אכיפת החוק בבריטניה להוציא צו מעצר נגד האלוף דורון אלמוג, בטענה כי אלמוג ביצע לכאורה פשעי מלחמה במהלך כהונתו כאלוף פיקוד הדרום. בעקבות צעדו של מחובר, הועלו במערכת הפוליטית הצעות להטיל עונש מאסר על מגישי תביעות מסוג זה נגד אנשי כוחות הביטחון, כמו גם הצעות לשלילת אזרחותם של מגישי תביעות שכאלה המתגוררים בחו"ל.

לאחר מבצע עופרת יצוקה הודיע מחובר כי צוותים משפטיים במדינות אירופה שונות, ואף מעבר לה, מתעתדים להגיש הליכים דומים נגד בכירים ישראלים, בטענה כי במהלך המבצע בוצעו פשעי מלחמה.

לאחר המשט לעזה (2010) ייצג מחובר 29 מתוך 33 הבריטים שהשתתפו במשט שביקשו להעיד בפני ועדת טירקל שמונתה לחקור את אירועי המשט.

== קישורים חיצוניים ==
* [https://web.archive.org/web/20080705201316/http://www.hickmanandrose.co.uk/who3.html דף הבית של דניאל מחובר] במשרד עורכי-הדין בו הוא שותף
* [https://web.archive.org/web/20071025233127/http://www.hagada.org.il/hagada/html/modules.php?name=News&file=article&sid=3962 שהגנרלים יחשבו פעמיים/ריאיון עם דניאל מחובר] באתר הגדה השמאלית
* 
* 

==הערות שוליים==

קטגוריה:עורכי דין יהודים בריטים
קטגוריה:יהודים בריטים
קטגוריה:פעילי שמאל רדיקלי ישראלים
כדיתה

כַּדִּיתָה (שם קודם: קדיתא) הוא יישוב לא מוכר בגליל העליון, על הר כותר. בשנת 1999 החליטה הממשלה על הקמת יישוב אקולוגי בן 150 משפחות במקום, אולם הדבר טרם יצא אל הפועל ובינתיים מתגוררות במקום עשרות משפחות הנתפסות על ידי רשות מקרקעי ישראל כפולשים.

היישוב מתאפיין בבניה מפוזרת ומרווחת בתוך נוף גלילי של טרסות עתיקות, עצי זית ותאנה רבים. בסמיכות אליו ממוקמים קברו של רבי טרפון (על-פי מסורת מהאר"י) וקברו של אלקנה, אבי שמואל הנביא. בסמיכות ליישוב נמצא גם אתר עתיקות מוכר ושני עצים עתיקים במיוחד: אלה אטלנטית (בקבר רבי טרפון) ותות שחור (סבא תות).

==תולדות המקום==

עד 1948 שכן במקום כפר ערבי בשם דומה. חלק מפליטי הכפר התיישבו בעכברה הסמוכה.
נחמן פרקש התגורר בשנות ה-80 במערה הנמצאת כיום בתוך היישוב.
בשנת 1988 הוקם היישוב הנוכחי על ידי ארבע משפחות שקבלו במקום קרקעות בתמורה לקרקעות פרטיות שלהם בהר מירון, בהסכם מיוחד עם מינהל מקרקעי ישראל. יזמית היישוב הייתה תמר הר זהב, בתו של הצלם דוד רובינגר, שרכשה שטח אדמה מדרוזים תושבי בית ג'אן, במטרה להתיישב בה. אך מכיוון שלא יכלה לממש את הרכישה, בגלל הכוונה להקים שם שמורת טבע, התיר לה אריאל שרון, אז יו"ר ועדת השרים להתיישבות, לצאת לחפש שטח חלופי, וכך הגיעה לכדיתה.

בשנים 1990–1991 התיישבו במקום עוד כ-14 משפחות. לטענתן התיישבו באישור משרד השיכון הגם שללא תוכנית מתאר, בעוד רשות מקרקעי ישראל טוען שהם פלשו. עם זאת, הוסכם שמשפחות אלו יישארו במקום עד הסדרת היישוב.

בשנת 1999 החליטה ממשלת ישראל להפוך את קדיתא ליישוב אקולוגי ל-150 משפחות והנושא נמצא בשלבי תכנון. בהיעדר הגדרה של "יישוב אקולוגי" הנושא נמצא במחלוקת. התושבים מבקשים להסדיר את בתיהם כמו שהם, בעוד משרד הפנים מקדם תוכנית לעבר יישוב רגיל, עם בנייה לפי תקן, כולל ממ"ד. נושא נוסף הנתון במחלוקת הוא עתידם של התושבים הנוכחיים שהגיעו אחרי 1999 הדורשים חזקה בקרקע, בעוד הרשויות טוענות שאין להם זכות במקום.

בשנת 2014 התגוררו במקום כ-35 משפחות, שניהלו במקום כפר אקולוגי עם צימרים. ביישוב פועל גם מפעל לייצור טופו, מהבודדים בארץ, תחת השם "טופו קדיתא".

==לקריאה נוספת==
*צלם, עינת יקיר, כתר הוצאה לאור, 2022
==קישורים חיצוניים==

* דף הפייסבוק של היישוב: [https://www.facebook.com/קדיתא-237072359709698/ קדיתא - כפר אקולוגי]
* [http://www.romgalil.org.il/cds/321/ אודות קדיתא ב"אתר ההתיישבות בגליל"]
* 
* יערה שאלתיאל ויעל אלף, [http://www.iaa-conservation.org.il/Projects_Item_heb.asp?site_id=65&subject_id=6 קדיתא: נוף תרבות – חקלאות מסורתית], אתר [http://www.antiquities.org.il/default.aspx רשות העתיקות] - [http://www.iaa-conservation.org.il/ מינהל שימור], 2005
* 
* 

==הערות שוליים==

קטגוריה:יישובים במחוז הצפון
קטגוריה:הגליל העליון: יישובים
קטגוריה:יישובים בלתי מוכרים
קטגוריה:יישובים עבריים המשמרים שם ערבי
קטגוריה:יישובים שהוקמו ב-1988
קטגוריה:הגליל העליון: קהילות ויישובים ערביים שנחרבו במלחמת העצמאות
קטגוריה:תיירות בת קיימא
קטגוריה:יישובים אקולוגיים בישראל
מוזיאון הילדים על שם קוהל

ילד מביט במפת המוזיאון על רצפת חדר הכניסה של מוזיאון
מוזיאון קוהל, מראה כללי ממזרח
מוזיאון הילדים על שם קוהל (באנגלית: Kohl Children's Museum), בפרוורי שיקגו נוסד בשנת 1985 ועבר בשנת 2005 מהפרוור וילמט לפרוור גלינוויו.

המוזיאון מכיל רק מיצגים שאפשר לגעת בהם שעוצבו כדי להמחיש ולחבב את חומר הלימוד שבתוכנית הלימודים הממלכתית על ילדים בני שמונה ומטה. שטח המוזיאון הוא ארבע ושליש דונם והוא מכיל 17 חדרי תצוגה וגן תצוגה. המוזיאון הוא אחת האטרקציות הבולטות עבור ילדים באזור שיקגו ויש בו מבקרים רבים. למוזיאון יש כ-350,000 מבקרים בשנה וכ-7,500 משפחות הן מנויות שלו.

המוזיאון הוא מוסד ללא כוונת רווח המהווה שלוחה של מרכז ההוראה של וילמט – אחד מארבעה מרכזי הוראה באילינוי ובישראל שנוסדו על ידי דולורס קוהל (Dolores Kohl) בשנת 1972 ונתמכו על ידי קרן החינוך שברשותה. בשנת 1998 חדלו הן דולורס קוהל והן קרן החינוך שברשותה לטפל בניהולו השוטף של המוזיאון והצטרפו אל שורת התורמים הפסיביים שלו. המנהלים שתפסו את מקומם הם שרידן טרנר ופרידריק וודאל שביצעו את העברת המוזיאון לאתרו החדש. ההעברה הרחיקה את המוזיאון משטח העיר שיקגו בחמישה מייל נוספים, אולם היא אפשרה הרחבה משמעותית שלו, שיפור ניכר בנגישות המוזיאון לנכים ושיפור בידידות המבנה לסביבה.

== קישורים חיצוניים ==

* 

קוהל
ילדים על שם קוהל
קטגוריה:אילינוי: נורת' שור
צבי השביט

צבי השביט (Harry Heilbut; 22 באפריל 1917, ל' בניסן תרע"ז – 29 באפריל 1981, כ"ה בניסן תשמ"א) היה מבכירי שופטי השחמט והפרובלאים בישראל.

== ביוגרפיה ==
השביט נולד ב-1917 באמסטרדם לפלורה לבית קלקר וארנסט יחיאל היילבוט, משפחה יהודית מסורתית. מצד אמו הוא נצר לאליהו מונטאלטו ומצד אביו נצר לרב נתן מרקוס אדלר, הרב הראשי של האימפריה הבריטית.

בנעוריו היה פעיל בתנועת נוער ציונית והתעתד לעלות ארצה אולם מכיוון שהולנד לא נחשבה כארץ מצוקה לא הוקצו לה סרטיפיקטים מההסתדרות הציונית העולמית והתוכנית לעלות ארצה הושמה לאל. בעת הכיבוש הנאצי בהולנד הצטרף למחתרת ההולנדית ובמסגרתה ביצע מספר פעולות. מקורות מודיעיניים של המחתרת גילו כי הלשינו עליו ולכן נאלץ לעזוב בבהלה את הולנד בנתיב הבריחה המחתרתי כשהוא עובר דרך בלגיה, צרפת וספרד לפורטוגל. קטעים רבים הלך ברגל תוך שימוש במסמכים מזויפים.

מפורטוגל הנייטרלית הפליג לאנגליה והצטרף ליחידה ההולנדית בצבא אנגליה – "הבריגדה של הנסיכה איירין" ובמסגרתה לקח חלק פעיל בקרבות באירופה לאחר הפלישה לנורמנדי.

לאחר שחרורו מהצבא חזר להולנד אולם כשהסתבר שכל משפחתו וידידיו נספו בשואה, עבר להתגורר בסינגפור וב-1948, עלה למדינת ישראל לאחר הכרזת עצמאותה.
היה נשוי למרים השביט (2003-1914) פעילה חברתית ומתנדבת נמרצת. על פעילותה זכתה לאות הוקרה מהתנועה למען ארץ ישראל טובה ולתואר יקירת קריית-טבעון לשנת 2003.
ברוב שנותיו בישראל התגורר השביט בקריית טבעון תחילה עבד בהולנד בנק יוניון ולאחר מכן בבנק הפועלים. נפטר בביתו ב-1981 לאחר מחלה ממושכת, הותיר אלמנה ושני בנים 

== פעילות בנושא השחמט ==
כבר בנערותו לקח השביט חלק פעיל בשחמט, בעקבות גל האהדה ששטף את הולנד לאחר שד"ר מקס אויבה זכה בתואר אלוף העולם החמישי בשחמט (1935 -1937). בכל שנותיו בישראל נטל חלק בפעילויות שחמט. היה פעיל באיגוד הישראלי לשחמט ובמועדון השחמט "עמנואל לסקר" בחיפה. השתתף באופן קבוע בתחרויות ובאירועים כ"שח קייט" השנתי בנתניה.
אולם בעיקר חיבר בעיות שחמט וכן שפט בפורומים שונים של חיבור בעיות. השביט היה משופטי השחמט הישראלים הראשונים (1959) [http://www.saunalahti.fi/~stniekat/pccc/hcc40.pdf] שזכו בתואר "שופט בינלאומי" . ייצג את ישראל בכנסים שונים ככנס הבינלאומי בבלגרד, יוגוסלביה ב-1960 ושפט באולימפיאדת השחמט שנערכה בחיפה בשנת 1976.

== קישורים חיצוניים ==

* [http://www.sci.fi/~stniekat/pccc/ij.htm#israel International Judges for Chess Compositions]

== הערות שוליים ==

קטגוריה:עולים לאחר קום המדינה: 1948–1950
קטגוריה:שופטי ספורט ישראלים
קטגוריה:יהודים שמוצאם ממגורשי ספרד
קטגוריה:פרובלמאים ישראלים
קטגוריה:עסקני שחמט ישראלים
קטגוריה:קריית טבעון: אישים
קטגוריה:יהודים בצבא הבריטי במלחמת העולם השנייה
קטגוריה:יהודים בצבא הבריטי
קטגוריה:ישראלים ילידי הולנד
קטגוריה:ישראלים שנפטרו מסרטן
קטגוריה:ישראלים שנולדו ב-1917
קטגוריה:ישראלים שנפטרו ב-1981
רסטורציה (אמנות)

גירוש אדם וחוה מגן עדן מאת מזאצ'ו. עלי התאנה, המוצגים בגרסה שמשמאל, נוספו כ-300 שנה לאחר שנוצר הפרסקו המקורי, כנראה לבקשת קוזימו דה מדיצ'י בשלהי המאה ה-15. בשנות ה-80 של המאה העשרים נערכה רסטורציה, שהחזירה את הפרסקו למצבו המקורי, המוצג בגרסה שמימין.]]
רסטורציה של [[סוסי מרקוס הקדוש, (ונציה).]]

רסטורציה (שִחזור) היא השבתו של חפץ למצב בו התקיים ברגע מסוים בעבר. 

שלא כשימור (Conservation) שמשמעו שמירה על המצב הקיים של חפץ אמנותי לבל יתדרדר, מתבצעת ברסטורציה התערבות של ממש במראה או בפונקציונליות של החפץ לצורך החזרתו לכדי שלמות של סגנון, תקופה היסטורית וכדומה.

על מלאכת הרסטורציה אחראי הרסטורטור וההתמחות המקצועית נעשית לפי חומרים (ולא כפי שמקובל בטעות לחשוב, לפי תקופות). לדוגמה: ציורים, אובייקטים מעץ, מתכת, ציורי קיר, אבן, נייר וכדומה.

מקצוע הרסטורציה התפתח בו זמנית כענף של מקצוע האדריכלות וכהמשך המדעי למקצועות האומנות כגון צייר הכנסיות (Kirchenmaler) שהקדים את משמר ציורי-הקיר, הנגר שהקדים למשמר העץ, או החרט שהקדים את משמר המתכת.

המושג נטבע על ידי אז'ן עמנואל ויולה-לה-דוק (Eugène Viollet-le-Duc) למרות שבזמנו (המחצית הראשונה של המאה ה-19) הייתה משמעותו קרובה יותר למשמעות העכשווית של בנייה מחדש (reconstruction). תאורטיקנים חשובים אחרים בעולם השימור-שיחזור הם קארל פרידריך שינקל, ג'ון ראסקין, גאורג דהיו וצ'זרה בראנדי (Cesare Brandi).

== לקריאה נוספת ==
* Cesare Brandi, Theory of Restoration, Istituto centrale per il Restauro, Nardini Editore, english edition 2005.

==קישורים חיצוניים==

* [http://www.conservation-israel.org.il אתר הארגון הישראלי לשימור נכסי תרבות]
* 
* [http://www.restoration.co.il/he/project.php?id=39 עבודת רסטורציה לשולחן העבודה של תאודור הרצל]

<gallery widths="180px" heights="180px" perrow="5">
קובץ:HospitalSantPau.jpg|טלאי שימור/שחזור על קיר מוזאיקה של בניין Hospital de la Santa Creu I Sant Pau, ברצלונה, ספרד
קובץ:FurnitureConservation2.jpg|רסטורציה של ריהוט: הדבקה מחדש של אלמנט אגוז בחזית שידה, איטליה
קובץ:Cloître Saint-Trophime Arles Conservation.jpg|מחיצה עם חלונות לתצפית בעבודות השימור בקלויסטר של כנסיית סנט טרופים בארל, צרפת
קובץ:Restoration2.jpg|עבודות רסטורציה במנזר מרקוס הקדוש, ירושלים
קובץ:Restoration3.jpg|עבודות רסטורציה במנזר מרקוס הקדוש, ירושלים
קובץ:Restoration4.jpg|עבודות רסטורציה במנזר מרקוס הקדוש, ירושלים
</gallery>

*
קטגוריה:אמנות
הזב הגדול

הזב הגדול (בפרסית زاب بزرگ; בערבית الزاب الاعلى – תעתיק מדויק: אלזאב אלאעלא; בטורקית: Büyükzap Suyu; בכורדית: Zêyê Mezin; בארמית סורית: ܙܒܐ ܥܠܝܐ; ביוונית עתיקה Λύκος; בלטינית Lycus) הוא נהר הנובע בטורקיה וזורם דרומה לאורך 473 ק"מ, עד שהוא מתמזג עם נהר החידקל, דרומית לעיר מוסול שבעיראק. הנהר תוחם בקירוב את הגבול הדרומי של תפוצת האוכלוסייה הכורדית בעיראק, ומהווה גבול פוליטי של האזור האוטונומי הכורדי. הנהר מהווה מקור מים חשוב של החידקל, ומשמש להשקיה ולהפקת אנרגיה הידרואלקטרית באמצעות סכרים הבנויים עליו.

בשנת 750 לספירה התחולל קרב גדול על נהר הזב בין הח'ליפים מבית אומיה לבין בית עבאס.

==ראו גם==
* הזב הקטן
*נהר דיאלא
* אגם דוכאן

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טורקיה: נהרות
קטגוריה:עיראק: נהרות
קטגוריה:חידקל
קטגוריה:כורדיסטן: גאוגרפיה
קטגוריה:כורדיסטן העיראקית: גאוגרפיה
ללדין

ללדין הייתה להקת בנות ישראלית שפעלה בשנת 1994.

==היסטוריה==
הלהקה הוקמה בידי המפיקים יאיר שדה וגרי ולודבסקי, ושמה הורכב משילוב שמותיהן הפרטיים של שלוש חברותיה – לימור עזרא, לימור עופר ודינה אברג'יל. 

אלבום הבכורה של הלהקה שנקרא "הלילה" זכה להצלחה רבה, והשיר הבולט בו היה "יעקב" שהושמע ברשתות הרדיו ושילב בו באופן חריג לתקופתו, מוזיקת פופ אלקטרונית. שיר נוסף שהצליח היה "מי אם לא אנחנו". כמו כן, באלבום הופיעה גם גרסה עברית לשיר "Love Child" של הסופרימס, אשר הופיעה בסרט סטריפטיז שנתיים לאחר מכן. 
למרות הצלחת האלבום, החלו חילוקי דעות בין הרכב הלהקה ומפיקיה יאיר שדה וגרי ולודבסקי, שלבסוף הביאו לפירוק הלהקה.

ב-1995 ביצעו חברות הלהקה קולות רקע בשיר "להתראות נעורים שלום אהבה" בביצוע להקת "משינה" מהאלבום באותו השם "להתראות נעורים שלום אהבה" שיצא באותה השנה.

לאחר התפרקות הלהקה לימור עזרא הקימה יחד עם הזמרת גלית ויצמן את צמד "גולדה". הצמד הוציא אלבום שכלל גרסה לשיר "הוא לא כל כך חכם" של להקת הנח"ל ואת הלהיט "רטובה", אך לא זכה להצלחה.

==קישורים חיצוניים==

* 
* [https://www.kan.org.il/Podcast/item.aspx?pid=28544 שיר אחד - יעקב | ללדין], פודקאסט כאן 11, 5 בספטמבר 2022 ([https://archive.kan.org.il/main/special-projects/one-song-podcast/6912/ צד ב'])

קטגוריה:להקות פופ ישראליות
קטגוריה:להקות בנות ישראליות
קטגוריה:שלישיות מוזיקליות ישראליות
אקלזיה וסינגוגה

תיאור צליבת ישו משנת 1422. אקלזיה וסינגוגה מופיעות בבירור עם מאפייניהן.
תיאור צליבת ישו, 1260. הדמויות הסמוכות לישו, בעלות ההילה, אוספות את דמו לגביע. שאר הדמויות מתעללות בגופו, והדמות הימנית-אמצעית מחזיקה בראש כבש כשעיניה מכוסות.
אקלזיה וסינגוגה (לטינית: Ecclesia et Synagoga, "כנסייה ובית כנסת") היה מוטיב חזותי באמנות ימי הביניים הכנסייתית. היהדות והנצרות תוארו בצורת שני פסלים או ציורים של נשים שהן בו-בזמן יריבות ואחיות. אקלזיה מסמלת את ניצחון הנצרות, המחזיקה באמת האלוהית, וכניגוד לה מוצגת סינגוגה כדמות מובסת.

התיאור מייצג את ההשקפה הנוצרית לפיה בחירת עם ישראל היא עתה בחזקתה הבלעדית של הכנסייה, והנצרות מהווה את עם ישראל האמיתי והיחיד, בעוד היהודים, שלא קיבלו את ישו, איבדו את מעמדם לפני האל.

==סמליות==
אקלזיה, המסמלת את הנצרות, מתוארת כאישה עטורה בכתר מלכות, ואוחזת בידה האחת צלב ובידה השנייה גביע. הגביע מסמל את דמו של ישו, שנשפך כדי לכפר על חטאי בני האדם, ואת הקומוניון המבוסס על האלגוריה בין היין ודמו של ישו. 

סינגוגה, המסמלת את היהדות, מוצגת כאשר עיניה מכוסות וכתרה נופל, ואוחזת בידה האחת במטה שבור ובידה האחרת את לוחות הברית המטים לנפול. לוחות הברית המושפלים מסמלים את הברית הישנה שכרת אלוהים עם היהודים, שהושלמה, פקעה ותמה והברית החדשה באה על מקומה, כשדמו של ישו מחליף את עבודת הקורבנות בבית המקדש. עיניה המכוסות של סינגוגה לעומת עיניה הגלויות של אקלזיה מקורן באלגוריה של פאולוס באיגרת השנייה אל הקורינתים:

==היסטוריה==
ייצוגם של עמים בדמות נשים הוא מורשתה של אמנות העולם העתיק. בימי הביניים הייתה לפיסול בכנסיות חשיבות ראשונה במעלה כדרך של העברת מסרים דתיים, מאחר שרוב האנשים לא ידעו קרוא וכתוב ולא היו מסוגלים להבין את הנאמר בדרשה הכנסייתית שהתנהלה בלטינית – שפה שהייתה בלתי מובנת לרובם.

כיום, בעקבות מגמת השוויון והסובלנות בתחום הדתות מופיעות אקלזיה וסינגוגה בנוסח שונה המציג אותן כשוות ובעלות יחסים הדדיים טובים . בשנת 2015, לציון יום השנה ה-50 של נוסטרה אטאטה הזמינה אוניברסיטת סיינט ג'וזף שבפנסילבניה פסל גדול המראה את הזוג בהרמוניה שווה, שתיהן לבושות כתרים עם כתבי הקודש שלהן בידיהן.

==דוגמאות==
<gallery widths="180">
File:סינגוגה ואקלזיה ב-אנו 01.jpg|thumb|סינגוגה ואקלזיה ב-אנו, מוזיאון העם היהודי. רפליקה של הפסלים בקתדרלה בשטרסבורג 
File:סינגוגה ואקלזיה ב-אנו 02.jpg|thumb|ראש של סינגוגה ב-אנו, מוזיאון העם היהודי. רפליקה של פסל בקתדרלה בשטרסבורג

קובץ:Ecclesia et synagoga RTL.jpg|פסלי אקלזיה וסינגוגה מקתדרלת נוטרדאם
קובץ:Strasbourg - 2016 (29981852495).jpg|שחזור פסלי סינגוגיה ואקלזיה מקתדרלת שטרסבורג, במוזיאון הלובר
קובץ:Konrad Witz - Ecclesia und Synagoge.jpg|ציור של אקלזיה וסינגוגה, שנת 1430
קובץ:Collections of the Jüdisches Museum Berlin - Ecclesia and Synagoga.jpg|אקלזיה וסינגוגה במוזיאון היהודי בברלין
קובץ:Synagoga and Ecclesia in Our Time.jpg|אקלזיה וסינגוגה בגרסה מודרנית שוויונית, אוניברסיטת סיינט ג'וזף, פנסילבניה, 2015
קובץ:פסלי סינגוגה ואקלזיה בקתדרלת מילאנו.jpg|פסלי סינגוגה ואקלזיה בקתדרלת מילאנו
</gallery>

==ראו גם==
*חזירת יהודים

== קישורים חיצוניים ==

* 

קטגוריה:אמנות ימי הביניים
קטגוריה:הפולמוס היהודי-נוצרי
קטגוריה:נשים בפיסול
קטגוריה:אנטישמיות בתרבות
קטגוריה:נשים בנצרות
משפט תלמי

מרובע שניתן לחסום במעגל
בגאומטריה אוקלידית, משפט תַּלְמַי מתאר קשר בין ארבע הצלעות של מרובע החסום במעגל לבין אלכסוני המרובע. המשפט קרוי על שמו של המתמטיקאי והאסטרונום היווני בן המאה השנייה, פטולמאוס קלאודיוס המוכר בקצרה בשם תַלְמַי.
<div style="text-align: center;">
ניסוח המשפט: אם במרובע ABCD סכום זוג זוויות נגדיות אחד שווה לסכום הזוג השני, כלומר: <math>\angle A + \angle C = \angle B + \angle D</math>, <br /><br />אז: <math>\overline{AC}\cdot \overline{BD}=\overline{AB}\cdot \overline{CD}+\overline{BC}\cdot \overline{AD}</math>
</div>
מכיוון שכל מרובע המקיים <math>\angle A + \angle C = \angle B + \angle D</math> ניתן לחסום במעגל,
הרי שאת המשפט ניתן לנסח גם באופן הבא: 
בכל מרובע ציקלי, סכום מכפלת הצלעות הנגדיות שווה למכפלת האלכסונים.<br />
המשפט ההפוך נכון גם הוא: כל מרובע שסכום מכפלת צלעותיו הנגדיות שווה למכפלת אלכסוניו, ניתן לחסום במעגל.

==הוכחה==

מבנה ההוכחה של משפט תלמי
# יהי ABCD כך ש <math>\angle A + \angle C = \angle B + \angle D</math>
# נחסום את המרובע במעגל. 
# בניית עזר: נקצה ישר מקודקוד B החותך את הצלע AC בנקודה K כך ש <math>\angle ABK=\angle CBD</math> (במקרה הפרטי של ריבוע הישר מתלכד עם האלכסון).
# <math>\angle BAC =\angle BDC</math>, כיוון שהן זוויות היקפיות הנשענות על אותה הקשת <math> \widehat {BC} </math>.
# משני הסעיפים הקודמים, נובע כי המשולשים AKB, DCB דומים, ולכן <math>\frac {AK} {AB} = \frac {CD} {BD}</math>
# <math>\angle ACB =\angle ADB</math>, כיוון שהן זוויות היקפיות הנשענות על אותה הקשת <math> \widehat {AB} </math>.
# מבניית העזר, <math>\angle ABK =\angle CBD</math>. כמו -כן <math>\angle ABD =\angle ABK + \angle KBD</math> ו- <math>\angle CBK =\angle CBD + \angle KBD</math>, ולכן <math>\angle ABD =\angle CBK</math>.
# משני הסעיפים הקודמים, נובע כי המשולשים KBC, ABD דומים, ולכן <math>\frac {CK} {BC} = \frac {DA} {BD}</math>
# מאחר ש -AK/AB = CD/BD ו- CK/BC = DA/BD, אזי:
## AK·BD = AB·CD ו- CK·BD = BC·DA;
## נחבר את שני השוויונות הנ"ל ונקבל: AB·CD + BC·DA = (AK+CK)·BD ;
## אבל AK+CK = AC ולכן AC·BD = AB·CD + BC·DA. מ.ש.ל.

==אי-שוויון תלמי והכיוון ההפוך למשפט==
מרובע שלא ניתן לחסום במעגל

כל מרובע ABCD מקיים את אי-השוויון <math>\overline{AB}\cdot \overline{CD}+\overline{BC}\cdot \overline{DA} \ge \overline{AC}\cdot \overline{BD}</math>. שוויון מתקיים אם ורק אם ניתן לחסום את המרובע במעגל.

==ראו גם==
*משפט סימסון

==קישורים חיצוניים==

* 

תלמי
קטגוריה:מעגל
קטגוריה:מרובעים